b'\n_START_ARTICLE_\nPala\xc4\x8da Mandalaj\n_START_SECTION_\nIme\n_START_PARAGRAPH_\nPala\xc4\x8da Mandalaj, uradno ime v Burmi je Mja Nan San \xc4\x8cau (\xe1\x80\x99\xe1\x80\xbc\xe1\x80\x94\xe1\x80\x94\xe1\x80\xba\xe1\x80\xb8 \xe1\x80\x85\xe1\x80\xb6 \xe1\x80\x80\xe1\x80\xbb\xe1\x80\xb1\xe1\x80\xac\xe1\x80\xba [mja\xcc\xb0 n\xc3\xa1n s\xc3\xa0n t\xc9\x95\xc9\x94\xcc\x80] ali "Znamenita kraljeva smaragdna pala\xc4\x8da"). Prav tako je znana kot \xe1\x80\x9b\xe1\x80\xbd\xe1\x80\xbe\xe1\x80\xb1 \xe1\x80\x94\xe1\x80\x94\xe1\x80\xba\xe1\x80\xb8\xe1\x80\x90\xe1\x80\xb1\xe1\x80\xac\xe1\x80\xba \xe1\x80\x80\xe1\x80\xbc\xe1\x80\xae\xe1\x80\xb8 ([\xca\x83w\xc3\xa8 n\xc3\xa1n d\xc9\x94\xcc\x80 d\xca\x91\xc3\xad]) ali "Velika zlata kraljeva pala\xc4\x8da".\n_START_SECTION_\nObzidje\n_START_PARAGRAPH_\nCitadela je obdana z obzidjem, sestavljenim iz \xc5\xa1tirih 2 km dolgih zidov, ki sestavljajo popoln kvadrat, s skupno 48 bastijoni (braniki) v rednih presledkih vsakih 169 m, z zlatimi pjathati ali ve\xc4\x8dnadstropnimi strehami s konicami. Okrog obzidja je 64 m \xc5\xa1irok jarek in 4,5 m globok. Zidovi, zgrajeni iz obi\xc4\x8dajne burmanske opeke, polo\xc5\xbeene v blatno malto, so 3 m debeli pri dnu in 1,47 m na vrhu; 6,86 m so visoki, razen tam, kjer je cina in je vi\xc5\xa1ina 8,23 m. Topovske strelne line so \xc5\xa1iroke 0,84 m. Za dostop na parapet ob alarmu in med okrepitvijo zidu, je bil za zidom narejen zemeljski, rahlo nagnjen obrambni nasip. Na vrhu je bil 1,83 m \xc5\xa1irok hodnik, tlakovan z opeko, in je tekel vzdol\xc5\xbe zidu za strelnimi linami.\n_START_SECTION_\nVrata\n_START_PARAGRAPH_\nNa vsaki stranici obzidja so trije prehodi eden od drugega in od vogalov v enakih razmikih 508 m. Vrat je 12, vsaka za eno znamenje iz zodiaka. \xc5\xa0iroka so 4,8 m in na obeh straneh so obdana s polovi\xc4\x8dnim bastijonom, ki podpira ve\xc4\x8dstopenjski paviljon ali pjathat, ki se dviga nad prehodom. Pjathati nad srednjimi vrati, ki so jih uporabljali kralji, imajo sedem stopenj, medtem ko jih imajo preostali le pet. Od teh dvanajstih vrat so bila ena glavna, osrednja vrata v vzhodni steni, nasproti Velike sprejemne dvorane in Levjega prestola v pala\xc4\x8di._NEWLINE_Bastijon \xc5\xa1trli 7 m iz stene in je 10,36 m \xc5\xa1irok na vsaki strani prehoda. Na zunanji strani je okra\xc5\xa1en s preprostimi frizi in enostavnimi mav\xc4\x8dnimi okraski, na notranji strani, ki podalj\xc5\xa1uje prehod, pa se dvigne od tal nenadoma, brez podno\xc5\xbeja ali frizov. Dve nadstropji stopnic, po ene na vsaki strani prehoda, zagotavljajo dostop do vrha bastijona in zidu. Vsak prehod je opremljen z debelimi lesenimi dvokrilnimi vrati (ki so bila odstranjena po britanski priklju\xc4\x8ditvi).\n_START_SECTION_\nZidani zasloni\n_START_PARAGRAPH_\nVhod je v vsakem prehodu za\xc5\xa1\xc4\x8diten z zidanim zaslonom ali barbakanom, postavljenim nekaj metrov stran od jarka pred vhodom. Je 17,5 m dolg in 5,2 m debel, 1,5 m visok, postavljen na nizek podstavek in z oblegovalnim delom na vrhu. Vrh je okronan s parapetom samo na treh straneh, notranjo stran, obrnjeno proti vratom, so pustili odprto in prosto. Dostop do vrha bi lahko bil s pomo\xc4\x8djo lestve, saj ni videti nobene druge naprave. Uporabljal se je kot prvi obrambni del \xc5\xa1\xc4\x8dita vrat in mostu, nekaj metrov stran. Ob strani tega zaslona je velik tikov steber, ki po\xc4\x8diva na ope\xc4\x8dnem podstavku, stopni\xc4\x8dastem na obeh straneh, in nosi na vrhu leseno desko, na kateri je vklesan napis z imenom vrat, letom in datumom, ko so bila zgrajena._NEWLINE_Vsaka od \xc5\xa1tirih sten ima 13 bastijonov, torej skupno 48 za celotno obzidje (bastijon na vogalih je zdru\xc5\xbeen v enega, zato jih je 48). Vse vmesne branike so prekrili s paviljonom s petstopenjsko streho. Robne deske teh \xc5\xa1tevilnih zatrepnih streh so pokrite z rezbarijami.\n_START_SECTION_\nJarek\n_START_PARAGRAPH_\nOkoli obzidja, na razdalji pribli\xc5\xbeno 18 m, je 64 m \xc5\xa1irok jarek, povpre\xc4\x8dne globine 4,5 m. Ob napadu sovra\xc5\xbenikov, oboro\xc5\xbeenih s starodavnim oro\xc5\xbejem, bi bil ta jarek nedvomno precej mogo\xc4\x8dna ovira, saj bi bila vojska popolnoma izpostavljena izstrelkom bojevnikov, za\xc5\xa1\xc4\x8ditenih za cinami na obzidju in na barbakanah._NEWLINE_\xc4\x8cez jarek je bilo prvotno speljanih pet lesenih mostov, od katerih so \xc5\xa1tirje vodili do \xc5\xa1tirih glavnih ali srednjih vrat, eden na vsaki strani obzidja. Peti je vodil do jugozahodnih vrat, ki se je uporabljal v monarhiji za amingalo ali neugodne prilo\xc5\xbenosti, ko so odna\xc5\xa1ali trupla. Britanci so zgradili dva dodatna mostova, enega na jugozahodnem in drugega na severozahodnem vogalu, da bi dova\xc5\xbeali surovine in material za \xc4\x8dete v trdnjavi._NEWLINE_Pet izvirnih mostov je podobnih po oblikovanju in so v sozvo\xc4\x8dju z obrambno naravo utrdbe in jarka. Dva zemeljska nasipa, oblo\xc5\xbeena z ope\xc4\x8dno oblogo, sestavljata opornike, ki segajo v jarek na obeh bregovih. Prostor med njima je razpon, ki ga premo\xc5\xa1\xc4\x8dajo tikovi hlodi naravne velikosti - dol\xc5\xbeina dveh od teh hlodov je dol\xc5\xbeina mostu. Na obeh koncih le\xc5\xbeijo na pre\xc4\x8dnih tramovih, ki jih podpira pet stebrov, ki so obdani z opornikom; konce hlodov, ki se stikajo na sredini mostu, pa podobno podpira pet velikih lesenih stebrov, njihove glave pa povezujeta dve veliki leseni plo\xc5\xa1\xc4\x8di, ki le\xc5\xbeita na podpori tako, da se je dala ob nevarnosti razstaviti cela zgradba.\n_START_SECTION_\nStolpna ura\n_START_PARAGRAPH_\nOb vstopu v obmo\xc4\x8dje pala\xc4\x8de z vzhoda, na desni ali na severu, stoji stolp z uro ali bahozin (\xe1\x80\x97\xe1\x80\x9f\xe1\x80\xad\xe1\x80\xaf \xe1\x80\x85\xe1\x80\x84\xe1\x80\xba). To je enostavna zgradba, ki sestoji iz velikega kvadratnega podno\xc5\xbeja, na vrhu \xc5\xa1tirih stebrov je lesena plo\xc5\xa1\xc4\x8dad, prekrita z dvojno streho. Celota je okronana z majhno fialo in htijem ali "de\xc5\xbenikom" (zaslon). S te plo\xc5\xa1\xc4\x8dadi, ki predstavlja minevanje \xc4\x8dasa, sta mesto redno opozarjala na uro gong in zelo velik boben, to je vsako tretjo uro; dan in no\xc4\x8d, vsak razdeljen na \xc5\xa1tiri ure. \xc4\x8cas so merili z vodno uro, ki je bila sestavljena iz velike posode z vodo, v katero je bila dana medeninasta skleda; na dnu slednje je bila predrta majhna luknja, katere velikost je bila izra\xc4\x8dunana tako, da je posoda, napolnjena z vodo, padla na dno ve\xc4\x8dje posode v natan\xc4\x8dnih rednih \xc4\x8dasovnih presledkih, ki so bile ure.\n_START_SECTION_\nStolp z relikvijo\n_START_PARAGRAPH_\nJu\xc5\xbeno od stolpne ure, blizu kri\xc5\xbei\xc5\xa1\xc4\x8da s cesto, je svedauzin (\xe1\x80\x85\xe1\x80\xbd\xe1\x80\x9a\xe1\x80\xba\xe1\x80\x90\xe1\x80\xb1\xe1\x80\xac\xe1\x80\xba \xe1\x80\x85\xe1\x80\x84\xe1\x80\xba) ali stolp z relikvijo z zobom. To je zna\xc4\x8dilnost tradicionalne burmanske arhitekture, stolp z relikvijo ima tri dele - prvi je nizka klet; drugi je pravokotni blok s teraso, ki se dviga iz prvega, in tretji del je komora z relikvijo, na kateri je tristopenjska streha (pjathat). Celota je kronana z obi\xc4\x8dajno fialo in htijem. Ob \xc5\xa1tirih stranicah kleti in teraso je parapetna ograja, izdelana iz rombastih okraskov; na vseh \xc5\xa1tirih vogalih so majhni kvadratni stebri, na vsakem je marmornata manusiha ali krilati leogrif; po\xc5\xa1ast s \xc4\x8dlove\xc5\xa1ko glavo in dvema trupoma._NEWLINE_Komora z relikvijo na terasi je kvadratna; edini vhod vanjo je na zahodu, po stopnicah, po katerih se pride na vrh terase; te ozke stopnice so zaprte med dve ope\xc4\x8dni steni, okra\xc5\xa1enimi s frizom v treh stopnjah; spodnji konec vsakega friza se zaklju\xc4\x8di z veliko in elegantno spiralo. To vrsto okrasnih stopnic z manj\xc5\xa1imi razlikami v podrobnostih je mogo\xc4\x8de videti po vsej Burmi, so iz opeke ali lesa. Stene in streho komore krasijo ljubke mav\xc4\x8dne rezbarije._NEWLINE_\xc4\x8ceprav se stavba imenuje Stolp z relikvijo z zobom, v njej ni bilo nikoli zoba, je pa zapisano na njej. Stolp je bil zgrajen samo zato, ker je tradicija, da ima tak stolp kraljevsko mesto, tradicija iz \xc4\x8dasa kralja Bajinaunga.\n_START_SECTION_\nHluto\n_START_PARAGRAPH_\nHluto (\xe1\x80\x9c\xe1\x80\xbd\xe1\x80\xbe\xe1\x80\x90\xe1\x80\xba\xe1\x80\x90\xe1\x80\xb1\xe1\x80\xac\xe1\x80\xba [l\xcc\xa5\xca\x8a\xca\x94 t\xc9\x94]) ali vrhovno sodi\xc5\xa1\xc4\x8de je stavba,v kateri je sodi\xc5\xa1\xc4\x8de uradno poslovalo. Levji prestol (sihasana) je bil glavni prestol od osmih v pala\xc4\x8di. Dvorana je sestavljena iz dveh trinadstropnih pokritih lesenih konstrukcij, bogato okra\xc5\xa1enih s figurami in cvetjem, podpirajo jo masivni tikovi stebri rde\xc4\x8de barve na dnu in zgoraj pozla\xc4\x8deni. V njej je bil Levji prestol (Sihasana) za kralja.\n_START_SECTION_\nKraljevi mavzolej\n_START_PARAGRAPH_\nNekoliko severno od stolpne ure je ve\xc4\x8d mavzolejev v spomin na nekatere kraljeve dru\xc5\xbeinske \xc4\x8dlane. Zgodovinsko najpomembnej\xc5\xa1i je kralj Mindon, ki je umrl leta 1878. Izvirno ga je iz opeke pjathat, ometane in pobeljene, postavil kralj Tibo v spomin na o\xc4\x8deta, takoj ko je bil zgrajen grob. Sobva Jonghve je okra\xc5\xa1ena kraljeva grobnica s steklenim mozaikom. To je kvadratna struktura, na kateri je sedemstopenjska streha, obi\xc4\x8dajno okra\xc5\xa1ena s htijem. Drugi mavzoleji so za: Mindon - glavno kraljico, kraljico Laung\xc5\xa1e - mati kralja Tiba, kraljico Sinbjumajin - mati kraljice Supajalat.\n_START_SECTION_\nKraljeva kovnica\n_START_PARAGRAPH_\nKraljeva kovnica je le nekaj sto metrov severovzhodno od mavzolejev. Tukaj je bil leta 1865 skovan prvi burmanski kovanec. Po britanski priklju\xc4\x8ditvi se je kovnica uporabljala kot pekarna za \xc4\x8dete. To je bil eden izmed redkih objektov v pala\xc4\x8di, ki je ostal po zavezni\xc5\xa1kem bombardiranju med drugo svetovno vojno.\n_START_SECTION_\nOpazovalni stolp\n_START_PARAGRAPH_\nNad obmo\xc4\x8djem pala\xc4\x8de se dviga 24 m visok Nanmjintsaung (\xe1\x80\x94\xe1\x80\x94\xe1\x80\xba\xe1\x80\xb8 \xe1\x80\x99\xe1\x80\xbc\xe1\x80\x84\xe1\x80\xb7\xe1\x80\xba \xe1\x80\x86\xe1\x80\xb1\xe1\x80\xac\xe1\x80\x84\xe1\x80\xba) ali opazovalni stolp, zaklju\xc4\x8den s sedemstopenjsko pjathat. To je bil kraj za nadzor nad mestom. Kralj in kraljica sta se v\xc4\x8dasih povzpela nanj, da bi bila pri\xc4\x8da \xc4\x8dudovitemu razgledu na de\xc5\xbeelo naokrog z reko, hi\xc5\xa1ami in jezeri. Prav tako je bil z njegovega vrha viden veli\xc4\x8dasten spektakel osvetlitve mesta na festivalu tadind\xc5\xbeut (budisti\xc4\x8dni oktober) ob koncu vase (budisti\xc4\x8dni julij). Pravijo, da je bila kraljica Supajalat pri\xc4\x8da vstopu britanskih vojakov v Mandalaj novembra 1885. Opazovalni stolp med zavezni\xc5\xa1kim bombardiranjem med drugo svetovno vojno ni bil po\xc5\xa1kodovan.\n_START_SECTION_\nDvori\xc5\xa1\xc4\x8de pala\xc4\x8de\n_START_PARAGRAPH_\nPot od vzhodnih vrat, ki poteka med Stolpno uro in Stolpom relikvije, vodi k Mje-Nando in Zlati konici nad dvorano Levjega prestola, ki ozna\xc4\x8duje sredi\xc5\xa1\xc4\x8de mesta. Vsi objekti pala\xc4\x8de so stali na plo\xc5\xa1\xc4\x8dadi. Slednja je sestavljena iz treh lo\xc4\x8denih delov: na vzhodu sta Velika sprejemna dvorana in dvorana Levjega prestola postavljeni na podlagi iz zemlje, oblo\xc5\xbeene z ope\xc4\x8dnim zidom; celoten zahodni del, od zahodnih najbolj oddaljenih delov do vklju\xc4\x8dno Hman-nana ali Steklene pala\xc4\x8de, je prav tako postavljen na podlagi iz zemlje, oblo\xc5\xbeene z ope\xc4\x8dnim zidom; ti dve osnovi sta povezani od Hman-nana do dvorane Levjega prestola s tlemi iz desk na isti ravni s \xc5\xa1tevilnimi tikovimi stebri. Celotna plo\xc5\xa1\xc4\x8dad na najdalj\xc5\xa1i stranici meri 306 m in je na naj\xc5\xa1ir\xc5\xa1em delu \xc5\xa1iroka 175 m. Vi\xc5\xa1ina podlage je 2 m, oblo\xc5\xbeene stene so do vi\xc5\xa1ine 3 m od okoli\xc5\xa1kih tal in sestavljajo ograjo 1,2 m nad kletjo. Dostop na vi\xc5\xa1ino kleti je po enaintridesetih stopnicah, med katerimi so najpomembnej\xc5\xa1e tiste na vzhodnih in zahodnih krakih.\n_START_SECTION_\nVelika sprejemna dvorana\n_START_PARAGRAPH_\nTa dvorana je sestavljena iz treh delov: severne (ali leve) sprejemne dvorane in ju\xc5\xbene (ali desne) sprejemne dvorane; ko je kralj sedel na prestolu s pogledom na vzhod, je bila prva njegova leva in druga njegova desna, zato so tako imenovane. Ta dva dela ali krili sta povezani s pre\xc4\x8dno ladjo, ki te\xc4\x8de od vzhoda do zahoda od stopnic do ograje okrog prestola; ta transept se je imenoval Srednja sprejemna dvorana, saj je bila podprta v desno in levo dvorano. Velika sprejemna dvorana kot celota meri 77,1 m._NEWLINE_Pod plo\xc5\xa1\xc4\x8dadjo pala\xc4\x8de, na vsaki strani stopnic, na vzhodu, lahko opazimo nekaj starih evropskih topov in blizu njih nekaj kupov topovskih krogel; nekaj drugih predmetov so namestili tudi ob straneh stopnic na zahodu pred pala\xc4\x8do._NEWLINE_Velika sprejemna dvorana je bila zgrajena s posebnim poudarkom na zunanji u\xc4\x8dinek in ta cilj je bil dose\xc5\xbeen z rezbarijami in pozlato vseh lesenih delov, ki so na strehah, razen plo\xc5\xa1\xc4\x8d med obema strehama, zatrep, robne in kapne deske so bile zgolj pozla\xc4\x8dene. Rezbarija predstavlja nizek relief in je v glavnem sestavljena iz lotosa in listnih trakov na kapnih deskah; robne deske so okra\xc5\xa1ene s preprostimi spiralami in razposajeno obvladujejo zelo u\xc4\x8dinkovit okras. Bogastvo okrasja se sicer razkriva na vogalih stre\xc5\xa1in in to\xc4\x8dkah zatrepa ter tudi njihovih spodnjih delih. Vogali stre\xc5\xa1in so obdelani z dvema lesenima deskama, sestavljenima iz ve\xc4\x8d spojenih delov tako, da sestavljajo vogal pod pravim kotom; glavni motivi so vpadljivi - listje, lotos in guilloch\xc3\xa9._NEWLINE_Kot predstavlja stiliziranega pava - emblem kralja - ki ga prekrivajo fiale; pod kapno desko je obesek obrnjen navzdol. Tak pav je povsod na zatrepih, ki sestavljajo bo\xc4\x8dni glavi\xc4\x8d, z obeskom spodaj. Vse te rezbarije, poleg tega pa pozlata, so okra\xc5\xa1ene tudi s preprostimi steklenini mozaiki. Take podrobnosti so uporabljene tudi v vseh drugih apartmajih.\n_START_SECTION_\nSoba z Levjim prestolom\n_START_PARAGRAPH_\nV pala\xc4\x8di je bilo osem prestolov, od katerih je bil Levji prestol (\xe1\x80\x9e\xe1\x80\xae\xe1\x80\x9f\xe1\x80\xac\xe1\x80\x9e\xe1\x80\x94\xe1\x80\x95\xe1\x80\x9c\xe1\x80\xb9\xe1\x80\x9c\xe1\x80\x84\xe1\x80\xba, Sihasana Palanka) najve\xc4\x8dji in veliko bolj izpopolnjeno izdelan kot drugi. Natan\xc4\x8dna replika enega, ki je bil prej v Hlutu, je zdaj v pala\xc4\x8di. Samo kralj je imel pravico sedeti na njem: \xc4\x8ce bi nanj sedel kdo drug, bi bila to veleizdaja. Osnova je narejena iz dveh lotosov, zgornji, obrnjen le\xc5\xbei na vrhu spodnjega. Ta vzorec se v ni\xc4\x8demer ne razlikuje od navadnega oltarja, ki podpira tudi Budovo podobo, le v sredini, kjer je najo\xc5\xbeji, to je tam, kjer se lotosa stikata, je majhen trak, ki vsebuje vrsto ni\xc5\xa1, z eno nekoliko ve\xc4\x8djo med njimi. V teh ni\xc5\xa1ah so bile majhne figure levov poleg dveh ve\xc4\x8djih, ki sta zdaj na vsaki strani prestola. Dostop do prestola je bil s pomo\xc4\x8djo stopnic v prostoru za njim, iz njih se izstopi skozi drsna re\xc5\xa1etkasta vrata iz pozla\xc4\x8denega \xc5\xbeeleza._NEWLINE_Drugi prestoli so bili: prestol Hintha, slonov prestol (D\xc5\xbeajasana), v Bjedaiku (dvorana dr\xc5\xbeavnega sveta), prestol Tinga, jelenov prestol (Migasana), pavov prestol (Marurasana), lilijin prestol in \xc4\x8debelji prestol (Bhamarasana).\n_START_SECTION_\nSteklena pala\xc4\x8da\n_START_PARAGRAPH_\nHmanandaud\xc5\xbei ali Steklena pala\xc4\x8da je najve\xc4\x8dja in velja za eno najlep\xc5\xa1ih stanovanj v pala\xc4\x8di. Verjamejo, da je to bilo glavno dnevno bivali\xc5\xa1\xc4\x8de kralja Mindona v pala\xc4\x8di. Kot vse prestolne sobe je bila tudi ta razdeljena z leseno pregrado na dva dela._NEWLINE_V vzhodnem delu je \xc4\x8cebelji prestol (Bhamarasana). Okra\xc5\xa1en je bil s figurami \xc4\x8debel v majhnih ni\xc5\xa1ah na dnu podstavka. Tukaj so bile slovesnosti ob imenovanju glavne kraljice in za kraljeve svate. Tukaj sta kralj in kraljica praznovala burmansko novo leto, tukaj je potekalo uradno preluknjanje u\xc5\xa1es mladih princes. Truplo kralja Mindona naj bi leta 1878 le\xc5\xbealo v tej sobi._NEWLINE_Zahodni del, ki je bil razdeljen na ve\xc4\x8d manj\xc5\xa1ih, je bil glavno prebivali\xc5\xa1\xc4\x8de Mindona in nobeni drugi osebi ni bilo dovoljeno, da bi tam spala, razen \xc5\xa1tirih glavnih kraljic. Za vsako od njih je bila dolo\xc4\x8dena soba v bli\xc5\xbeini kraljeve spalnice, ki je bila sestavljena iz majhne sobe, v kateri je bil pjathat ali majhen zvonik, sestavljen iz sedemstopenjske strehe, podobne zlati konici nad Levjim prestolom v pala\xc4\x8di. Ta pjathat je bil iz pozla\xc4\x8denega bakra. Na vsaki strani te konice sta bila ves \xc4\x8das odprta dva bela de\xc5\xbenika. Dame, ki so \xc4\x8dakale na vstop v Stekleno pala\xc4\x8do, so bile obrnjene in name\xc5\xa1\xc4\x8dene okoli zahodne sobe. Njihovim kraljicam ali princesam ali manj\xc5\xa1im kraljicam ni bilo dovoljeno vstopiti v ta prostor s copati ali zlatimi de\xc5\xbeniki: morale so jih pustiti pri vhodu svojim spremljevalcem._NEWLINE_Ko je vladal kralj Tibo, je imela kraljica Supajalat v tem zahodnem delu majhno sobo zase.'